  Майя Бывальцева 24-тӥ толсуре Ижкарысь Шор карлудын валтӥсь Выль ар кызэз ӝуатозы. Иворъёсъя «Удмуртия» агентство тодӥз, вуттозы-а скульпторъёс ужъёсты быдэстыны. Таяз арняе элькунэ вуэм 30 градусъем кезьытъёс ужъёсты нуыны ӧз люкетэ. Йӧ городокез лэсьтонэз 23-тӥ толсуре ӝытозь вуттыны малпало. «Ужъёс мыно, тросэз скульптураос дась ни. Ваньмыз чаклам радлыкъя мынэ», — вераз иворъёсъя «Удмуртия» агентстволы одӥгез скульптор. Тодэ вайытом, Выль арлы городок пуктыны йӧез 15 ар ӵоже нырысьсэ Иж тыметысь басьтӥзы. 2016-тӥ арын скульптураос ӟуч калык выжыкылъёслы сӥземын луозы. Шор карлудын луозы «Лобась корабль» гурезь, пырон азяз арсланъёсын колоннада, нылпиослы йӧлэсь «Нептун» но «Юсьёс» ӵашаос, озьы ик выжыкылысь персонажъёс: Курочка Ряба, мышка-норушка, Золушкалэн каретаез. Йӧ городокез лэсьтыны 2 миллион 200 сюрс манет висъязы. Шор карлудысь Выль ар кызэз 24-тӥ толсуре ӝуатозы. Ижкарысь Шор карлудэз Выль арлы дасяло 11 фото Тегъёс: Лулчеберет Ижкар Выльар  